Miză deosebită pentru fotbaliștii de la FCSB, în derby-ul cu Rapid: "Vor urmări 2-3 jucători de la Becali"
Meciul dintre Rapid - FCSB este programat sâmbătă, de la ora 20:00, pe Arena Națională din București.
Chiar dacă, inițial, meciul a fost programat în Giulești, acolo unde Rapid își dispută meciurile de pe teren propriu, Dan Șucu a decis ca partida să fie mutată pe Arena Națională, cel mai mare stadion al țării, din cauza cererii uriașe pentru bilete.
Tichetele s-au vândut într-un timp record, peste 48.000, susțin oficialii giuleșteni, care se așteaptă ca meciul cu FCSB să stabilească un nou record de asistență în acest sezon de Superligă.
Jucătorii de la FCSB, urmăriți de cluburi din străinătate
Florin Vulturar a dezvăluit că pentru derby-ul de pe Arena Națională vor fi prezenți mai mulți scouteri din Europa, veniți să urmărească anumiți fotbaliști, mai ales de la liderul din Superliga României.
"O să fiu la meci. Ajung şi cu treabă şi ca spectator. Aştept derby-ul. O să am nişte invitaţi, scouteri din Franţa, Turcia şi Danemarca pentru câţiva jucători. Sper să fie un derby frumos, am înţeles că va fi sold-out.
Aşteptăm asemenea meciuri. Nu vreau să dau numele jucătorilor până după meci, să nu pun presiune pe ei. În primul rând, vor urmări 2-3 jucători de la FCSB, de la Becali.
Dar vor urmări tot ce se poate. Un derby important, cu presiune mare. Acolo vezi cu adevărat valoarea jucătorilor. Dacă FCSB va câştiga acest meci, eu zic că 80-90% va fi campioană.
Dacă nu, se joacă şi în play-off. Să vedem în primele etape de play-off. Dacă va câştiga FCSB cu locul 6 şi locul 5, va fi greu să îi mai oprească cineva. Dacă intri cu 6 puncte şi joci primele două meciuri mai uşoare…
Poţi merge la 9 puncte. Celelalte echipe au meciuri mai grele. Dar cred că va fi un play-off frumos, un play-off bun", a spus impresarul, potrivit Fanatik.
VIDEO | Conferință de presă Elias Charalambous
Urmăriți SPORT.RO și pe Google News